О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 545
от 10.06.2021 г.
За обявяване на публичен търг с явно наддаване за продажба на недвижими имоти - частна общинска собственост

На основание чл.21 ал.1 т.8 и ал.2 от ЗМСМА, съгласно чл.8 ал.1 и чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник, Доклад за пазарна оценка от независим оценител

ОБЩИНСКИ СЪВЕТ РЕШИ: 

1. Допълва Годишната Програма за управление и разпореждане с имоти – общинска собственост през 2021 год. по чл.8, ал.9 от ЗОС, приета с Решение № 415 по Протокол № 2, т.3 от проведено заседание на 11.02.2021 г. от Общински съвет Перник, в раздел III т.2 „Описание на терени за продажба по ЗОС, с точка 2.89, съответстваща на терена, описан съответно в т.2.1 от настоящето решение.

          2. Дава своето съгласие да се организира и проведе търг с явно наддаване за продажба на недвижим имот – частна общинска собственост и одобрява начална тръжна цена определена, съгласно пазарна оценка, както следва за:

2.1. ТЕРЕН, представляващ УПИ XIV /урегулиран поземлен имот четиринадесети/ в кв.10 /десети/ целият с площ от 146 кв.м. /сто четиридесет и шест кв.м/ по регулационния план на с. Чуйпетлово, утвърден с Решение № 586 от 30.11.2006 г. от Общински съвет Перник, при граници: от североизток - УПИ  XI-135, от югоизток – улица с о.т. 114-115-116, от югозапад - улица и от северозапад - XII-12, за който е съставен АОС № 14391/04.03.2021 г., утвърден от Кмета на Община Перник, при начална тръжна цена 6 280,00 лв. /шест хиляди двеста и осемдесет лева и нула стотинки/ без ДДС и 20% ДДС в размер на 1 256,00 лв. /хиляда двеста петдесет и шест лева и нула стотинки/ или обща сума в размер на                         7 536,00 лв. /седем хиляди петстотин тридесет и шест лева и нула стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ.
Възлага на Кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 10.06.2021г., Протокол № 7 т.19 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

